ราเมศ ยก 3 ข้อ สวน วัฒนา อัด ไม่สนใจเนื้อหา-บิดข้อเท็จจริง คดีจำนำข้าว 
นายราเมศ รัตนะเชวง รองโฆษก ปชป. ยก 3 เหตุผล สวน วัฒนา ฉะ พท.ไม่สนใจเนื้อหาในคดี ซ้ำบิดทั้งข้อเท็จจริง-ข้อก.ม. คดีจำนำข้าว ยิ่งลักษณ์ ,นายราเมศ รัตนะเชวง รองโฆษกและคณะทำงานด้านกฎหมายพรรคประชาธิปัตย์ กล่าวถึงกรณีนายวัฒนา เมืองสุข แกนนำพรรคเพื่อไทย ระบุ เห็นแย้งขั้นตอนกฎหมายการดำเนินคดีโครงการรับจำนำข้าว ว่า เป็นการบิดเบือนหลักกฎหมายและเจตนารมณ์กฎหมายแทบทั้งสิ้น เพราะ 1.พ.ร.บ.ความรับผิดในทางละเมิดของเจ้าหน้าที่ พ.ศ. 2539 มีเจตนารมณ์ คือ ควบคุมการทำละเมิดของเจ้าหน้าที่รัฐ ไม่ว่าจะทำละเมิดให้เกิดความเสียหายกับบุคคลภายนอก หรือ เจ้าหน้าที่รัฐกระทำละเมิดต่อหน่วยงานของรัฐก็ต้องรับผิด กรณี น.ส.ยิ่งลักษณ์ ชินวัตร อดีตนายกฯ ถือว่าเป็นเจ้าหน้าที่รัฐ ทำความเสียหายให้กับงบประมาณแผ่นดิน ก็ต้องรับผิดตามหลักกฎหมาย นี้ จึงขอให้นายวัฒนา กลับไปศึกษามาตรา 10 ของพระราชบัญญัติดังกล่าวให้ดี,2. พล.อ.ประยุทธ์ ไม่ใช่คู่กรณี ไม่มีส่วนได้เสียในโครงการจำนำข้าวกับ น.ส.ยิ่งลักษณ์ แต่เป็นไปตามกฎหมายและกระบวนการยุติธรรม การอ้างความเป็นปฏิปักษ์กับ พล.อ.ประยุทธ์ มีนัยชี้ว่า การทุจริตบริหารงานผิดพลาดของรัฐบาลพรรคประยุทธ์ และพวกในเรื่องทุจริตได้รับการยกเว้น ใช่หรือไม่,นายราเมศ กล่าวต่อว่า 3. นายวัฒนา เรียกร้องให้รัฐบาลเคารพหลักนิติธรรม แต่การทุจริตในโครงการรับจำนำข้าว ก็เกิดจากการบริหารงานที่ขาดหลักนิติธรรมเช่นกัน หากนายวัฒนา และพรรคเพื่อไทย ไม่ผดุงไว้ซึ่งหลักนิติธรรม ก็เท่ากับการไม่ยอมรับกระบวนการไม่เคารพกฎหมาย ที่พรรคเพื่อไทย สลับหน้ากันออกมาบิดเบือนข้อเท็จจริง และข้อกฎหมายทุกวัน เพื่อเบี่ยงเบนประเด็นทุกคดี ในโครงการรับจำนำข้าว เพื่อให้สังคมเข้าใจผิด ว่า เป็นการกลั่นแกล้งทางการเมือง โดยไม่สนใจในเนื้อหาคดีแม้แต่น้อย ตามความถนัดของพรรคเพื่อไทย,ยืนยันว่า ทุกคนในชาติเห็นด้วยที่มีโครงการช่วยเหลือชาวนา แต่ไม่เห็นด้วยกับการใช้โครงการนี้เป็นเครื่องมือในการทุจริตแสวงหาผลประโยชน์เป็นขบวนการ หากนำงบ 6-7 แสนล้านบาทไปสร้างโรงพยาบาล โรงเรียน จะลดความเหลื่อมล้ำในการเข้าถึงและพัฒนาคุณภาพชีวิตคนไทยได้รับประโยชน์มากกว่า
นายราเมศ รัตนะเชวง รองโฆษกปชป. ยก 3 เหตุผล สวนวัฒนา ฉะ พท.ไม่สนใจเนื้อหาในคดี ซ้ำบิดทั้งข้อเท็จจริง-ข้อก.ม. คดีจำนำข้าว ยิ่งลักษณ์ 
ราเมศ,บิดเบือน,จำนำข้าว,ข้อเท็จจริง,ยิ่งลักษณ์,พ.ร.บ.ความรับผิดในทางละเมิดของเจ้าหน้าที่ พ.ศ. 2539,เจ้าหน้าที่รัฐ,ละเมิด,ยิ่งลักษณ์ ชินวัตร,มาตรา 10,ประยุทธ์,ทุจริต,ข่าว,ไทยรัฐออนไลน์,ข่าวการเมือง